Document ID: 31995R1796

ΚΑΝΟΝΙΣΜΟΣ (ΕΚ) αριθ. 1796/95 ΤΗΣ ΕΠΙΤΡΟΠΗΣ της 25ης Ιουλίου 1995 σχετικά με τις λεπτομέρειες εκτέλεσης της συνδρομής που χορηγείται από το χρηματοδοτικό μέσο προσανατολισμού της αλιείας (ΧΜΠΑ), δυνάμει των δράσεων που καθορίζονται από τον κανονισμό (ΕΚ) αριθ. 3699/93
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 3699/93 του Συμβουλίου της 21ης Δεκεμβρίου 1993 περί καθορισμού των κριτηρίων και όρων των κοινοτικών παρεμβάσεων διαρθρωτικού χαρακτήρα στον τομέα της αλιείας, της υδατοκαλλιέργειας και της μεταποίησης και της εμπορίας των προϊόντων τους (1), όπως τροποποιήθηκε από τον κανονισμό (ΕΚ) αριθ. 1624/95 (2), και ιδίως το άρθρο 18 παράγραφος 3,
τον κανονισμό (ΕΟΚ) αριθ. 2080/93 του Συμβουλίου της 20ής Ιουλίου 1993 περί των διατάξεων εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας (3), και ιδίως το άρθρο 9 παράγραφος 1 7 τον κανονισμό (ΕΟΚ) αριθ. 4028/86 του Συμβουλίου της 18ης Δεκεμβρίου 1986 σχετικά με κοινοτικές δράσεις για την βελτίωση και την προσαρμογή των διαρθρώσεων του τομέα της αλιείας και της υδατοκαλλιέργειας (4), και ιδίως τα άρθρα 44 έως 46, ως επίσης και τον κανονισμό (ΕΟΚ) αριθ. 4042/89 του Συμβουλίου της 19ης Δεκεμβρίου 1989 σχετικά με τη βελτίωση των προϋποθέσεων της μεταποίησης και της εμπορίας των προϊόντων της αλιείας και της υδατοκαλλιέργειας (5), και ιδίως το άρθρο 15, εφόσον εφαρμόζονται για τη χορήγηση ορισμένων συνδρομών,
Εκτιμώντας:
ότι το άρθρο 1 του κανονισμού (ΕΟΚ) αριθ. 2080/93 προβλέπει ότι οι δράσεις χρηματοδοτούνται στο γενικό πλαίσιο προγραμματισμού των διαρθρωτικών ταμείων 7 ότι τα προγράμματα πρέπει να εκτελούνται σύμφωνα με τον κανονισμό (ΕΟΚ) αριθ. 4253/88 του Συμβουλίου της 19ης Δεκεμβρίου 1988 περί των διατάξεων εφαρμογής του κανονισμού (ΕΟΚ) αριθ. 2052/88 όσον αφορά το συντονισμό των παρεμβάσεων των διαφόρων διαρθρωτικών ταμείων μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των λοιπών υφιστάμενων χρηματοδοτικών οργάνων (6), όπως τροποποιήθηκε τελευταία από τον κανονισμό (ΕΚ) αριθ. 3193/94 (7), και ιδίως τον τίτλο VI 7 ότι, με σκοπό την ομοιομορφία των αιτήσεων πληρωμής, πρέπει να καθορισθεί εναρμονισμένο σύστημα δηλώσεων των δαπανών 7 ότι οι αιτήσεις πληρωμής του υπόλοιπου της συνεισφοράς πρέπει να περιλαμβάνουν ορισμένα στοιχεία που να διευκολύνουν τον έλεγχο σχετικά με τη συμβατότητα των δαπανών με τις διατάξεις των σχετικών προγραμμάτων και του κανονισμού (ΕΚ) αριθ. 3699/93 7 ότι, παρά την κατάργησή τους, οι διατάξεις των κανονισμών (ΕΟΚ) αριθ. 4028/86 και (ΕΟΚ) αριθ. 4042/89 μένουν εν ισχύ για τις αιτήσεις συνδρομής που κατατέθηκαν πριν από την 1η Ιανουαρίου 1994 και εγκρίθηκαν από την Επιτροπή πριν από την 1η Νοεμβρίου 1994 7 ότι αυτές οι αιτήσεις περιελήφθησαν στίς αποφάσεις της Επιτροπής που ενέκριναν τα κοινοτικά προγράμματα για τις επεμβάσεις στον τομέα της αλιείας με βάση το άρθρο 4 παράγραφος 2 του κανονισμού (ΕΚ) αριθ. 3699/93 7 ότι, εις το εξής, πρέπει να περιληφθούν οι απαιτούμενες πληροφορίες που αφορούν τα σχέδια με βάση τους κανονισμούς (ΕΟΚ) αριθ. 4028/86 και (ΕΟΚ) αριθ. 4042/89 στις εξαμηνιαίες καταστάσεις και τις ετήσιες εκθέσεις που προβλέπονται από τον παρόντα κανονισμό 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Μόνιμης Επιτροπής Διαχείρισης Διαρθρώσεων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εξαμηνιαίες καταστάσεις
Οι εξαμηνιαίες καταστάσεις των επιλεξίμων εξόδων που πραγματικά έγιναν από τους τελικούς δικαιούχους ως επίσης και οι καταβολές που πραγματοποιούνται στους τελικούς δικαιούχους πρέπει να υποβάλλονται σύμφωνα με τη δήλωση που αναφέρεται στο παράρτημα Ι.
Άρθρο 2
Ετήσιες εκθέσεις εκτέλεσης
Οι ετήσιες εκθέσεις εκτέλεσης που αποτελούν αναπόσπαστο μέρος των λεπτομερειών παρακολούθησης και αξιολόγησης που αναφέρονται στον τίτλο VII του κανονισμού (ΕΟΚ) αριθ. 4253/88, πρέπει να υποβάλλονται σύμφωνα με τον πίνακα που αναφέρεται στο παράρτημα ΙΙ, κάθε έτος πριν από την 1η Απριλίου.
Άρθρο 3
Αιτήσεις πληρωμής
1. Οι αιτήσεις πληρωμής πρέπει να υποβάλλονται στην Επιτροπή σύμφωνα με τη δήλωση που αναφέρεται στο παράρτημα Ι.
2. Η πληρωμή του υπόλοιπου της συνεισφοράς του ΧΜΠΑ όσον αφορά τις ετήσιες δόσεις στο πλαίσιο του κανονισμού (ΕΟΚ) αριθ. 3699/93 καθορίζεται, εξάλλου, από την υποβολή της αιτήσιας έκθεσης εκτέλεσης που αναφέρεται στο άρθρο 2 του παρόντος κανονισμού.
Άρθρο 4
Οι λεπτομέρειες που αναφέρονται στα άρθρα 1 έως 3 εφαρμόζονται επίσης στις αιτήσεις συνδρομής που απετέλεσαν αντικείμενο των αποφάσεων της Επιτροπής κατ' εφαρμογή του άρθρου 9 του κανονισμού (ΕΟΚ) αριθ. 2080/93.
Άρθρο 5
Η διαβίβαση στην Επιτροπή των πληροφοριών που αναφέρονται στα άρθρα 1 έως 3 πραγματοποιείται εγγράφως και, επιπλέον, όσον αφορά την έκθεση που αναφέρεται στο άρθρο 2, μέσω πληροφορικής.
Άρθρο 6
Ο παρών κανονισμός αρχίζει να ισχύει την τρίτη ημέρα, από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 25 Ιουλίου 1995.

Labels: 12
4
15
6